Balogh István

*Hajnali szerelmem*

Szüsziphos köve tarisznyámban.

Oldalam veri. Sántítok belé.

– Föl a csúcsra! – biztatom magam.

Messze felhők kék réten röhögnek.

Olümposz pompás fúvét rágom kínomban.

Istenek írja megsegít utamon. Hiszem

papjaink szép imáit: üdvözülés közel!

– Belzebub pofád nem illik kávénkhoz! –

jegyzi meg kedvesem. Mosolya napsugár.

– Borotválkozz meg ! – súgja titkon tükröm.

– Szebb nem leszel, kővel csúcsra nem érsz.

Mit is mondjak, mit is higgyek?

Borotvám gyilkos mosolya kettévágja

ökörnyál gyönge kötelét szívemtől

szívedig. — Keserű a kávé — mondom szerelmesen,

— és forró is! Leteszem tarisznyám, az ősi kő

immár álomba szenderül hajnali szék lusta

lábánál. Asszonyom mosolyog. Fénylik

zöld szeme. Ó, az a lány! Rejtelmes kedves!

Megbúvik mindenkor szája szögletében.

*2019. szeptember 12.*